Dit is natuurlik ’n goeie besluit van Lufthansa, aangesien lugdienste soos EasyJet en Ryanair hulle groot opdraande gee in Europa wat kaartjiepryse betref.
Die reisiger sal ŉ keuse hê tussen opsies waar hy/sy byvoorbeeld ŉ tas wil saamneem en die kaartjieprys word daardeur bepaal. Pryse sal ook beïnvloed word deur passasiers se keuse van eetgoed tydens die vlug. ŉ Mens betaal dus slegs vir dit wat jy wil hê en ekstras sal nie vanselfsprekend ingesluit wees nie.
Meteens staan daar ’n engel van die Here by hulle, en die heerlikheid van die Here het rondom hulle geskyn. Hulle het baie groot geskrik. Toe sê die engel vir hulle: “Moenie bang wees nie, want kyk, ek bring vir julle ’n goeie tyding van groot blydskap. Vandag is daar vir julle in die stad van Dawid die Verlosser gebore, Christus die Here!” (Luk 2:9-11)
Met Jesus se geboorte gebruik die engel wat die vreugdenuus aan die skaapwagters oordra drie Name vir die Kind wat gebore is, naamlik Verlosser, Christus en Here. Hierdie drie Name beklem toon die belangrikheid van die Kind aan die skaapwagters. Dié Kind is die langverwagte Verlosser, wat sy volk van hul le son de sal verlos. Hy is ook Christus, die Messias. Hierdie titel kom uit die Ou Testament waar dit gebruik is vir die een wat deur God gesalf is.2 Die derde Naam Here dui aan dat Jesus die Koning is, die Heerser oor alles en almal.
Die engelelied wat op die engel se aankondiging volg, sing van twee dinge: eer aan God en vrede op aarde. Ons is geneig om net op die vrede te fokus omdat ons al so moeg is van die huidige onvrede en onrus. Maar vóórdat God vir ons vrede kan gee, moet ons éérs aan Hom die eer gee wat Hom toekom. Boonop geld die belofte net vir dié mense in wie God ’n welbehae het. Lê jou daarop toe om hierdie Kersfees vir Jesus te eer as jou Verlosser, jou Messias en jou Koning. Stel sy eer voorop, dan sal Hy vir jou sy vrede gee.
’n Laat drie deur die Sharks-heelagter Riaan Viljoen het die Durbaniete ’n sege van 22-20 oor die Nieu-Seelandse Blues op Kingspark laat behaal.
Die tuisspan se skrumskakel Charl McLeod het etlike minute daarna homself deur ‘n paar Blues-verdedigers se arms gewurm om sy span se tweede drie te druk. Patrick Lambie het die telling 14-0 gemaak. Kort daarna het die besoekers se tamaai vleuel, Frank Halai, sy span se rekening geopen toe hy in die hoekie oorgeduik het met die ligte Lambie wat nie hierdie reus se kraglopie kon stuit nie. Kort ná halftyd het Halai ’n bykans identiese drie gaan druk met Lwazi Mvovo wat hierdie keer vergeefs probeer keer het.
’n Sirene moes sekerlik by die Piesangboere afgegaan het toe die verwoestende All Black-vleuel Renee Ranger die bal naby die doellyn opgepik en nonchalant deurgedraf het vir die Blues se derde drie. Baden Kerr het die telling 17 elk gemaak. Ranger het selfs die Sharks-flank Jean Deysel se trui van sy lyf af geskeur en Deysel moes vir ’n paar minute kaal bolyf op die veld rondhardloop – tot groot vermaak van die Sharks se vroulike ondersteuners op Kingspark. Kerr het ook in heirdie periode die Blues met 20-17 laat voorloop danksy ’n strafskop.
Die laaste paar minute was ’n harwar soos die Sharks die bal naby die Blues-doellyn probeer lewendig hou het om te gaan druk en te wen eerder as om met ’n strafskop voor hul tuisskare gelykop te speel. Hul geduld en waagmoed is beloon toe Viljoen in die 79ste minuut oorgeduik het om die sege te verseël. Beide hierdie spanne is egter nie ernstige aanspraakmakers op hierdie jaar se Super15-titel nie. Die Sharks is negende op die algehele punteleer, die Blues in die agtste plek en albei is derde in hul onderskeie nasionale konferensies.
Ken Robinson (74) was byna sy huwelik kwyt omdat hy meer tyd met sy legkaart spandeer het as met haar.
“Ons het byna geskei oor die hoeveelheid tyd wat ek aan die legkaart spandeer het. Ek sou omstreeks 21:00 in die aand by die trappe op verdwyn as daar niks op die televisie was nie, en seker tot 01:00 aan die legkaart werk. Die tyd het so vinnig verbygegaan. My vrou het ŉ paar keer geraas. Ek sal haar beslis nou met ŉ formele ete moet bederf!”
Die 34 000 stuk legkaart, vervaardig deur Educa, is teen ongeveer £250 te koop. Nou dat die stuk voltooi is, het hy egter nie plek daarvoor in sy huis nie. Hy hoop om dit iewers te kan uitstal, en dalk selfs geld daarmee in te samel vir liefdadigheid.
Dit is baie mooi en tenminste is hy by die huis en nie in n kroeg iewers nie. Die VK met daai mislike weer is dit net die ding om te doen.
Die karakter Haas Das word in 1976 deur Louise Smit geskep. Hy vorm die sentrale karakter in die eerste kinderprogram op Suid-Afrikaanse televisie, getiteld Haas Das se Nuuskas. Saam met sy mede-anker, Piet Muis, bied hy ŉ nuusuitsending in Diereland aan. Die nuus wat aangebied word fokus op allerlei diere in Diereland se wel en weë. Hierdie program sorg vir kykgenot van Afrikaanse kinders oor geslagte heen.